CELEX: C2007/269/118
Language: sk
Date: 2007-11-10 00:00:00
Title: Vec T-357/07: Žaloba podaná 19. septembra 2007 – Focus Magazin Verlag/ÚHVT – Editorial Planeta (FOCUS Radio)

10.11.2007   
            
            
               SK
            
            
               Úradný vestník Európskej únie
            
            
               C 269/65
            
         Žaloba podaná 19. septembra 2007 – Focus Magazin Verlag/ÚHVT – Editorial Planeta (FOCUS Radio)
   (Vec T-357/07)
   (2007/C 269/118)
   Jazyk žaloby: angličtina
   Účastníci konania
   
      Žalobca: Focus Magazin Verlag GmbH (Mníchov, Nemecko) (v zastúpení: B. C. Müller, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník pred odvolacím senátom ÚHVT: Editorial Planeta, SA (Barcelona, Španielsko)
   Návrhy žalobcu
   
               —
            
            
               zrušiť č. 1, č. 3 a č. 4 rozhodnutia štvrtého odvolacieho senátu Úradu pre harmonizáciu vnútorného trhu z 30. júla 2007, v konaní o námietke č. B 516 742 (prihláška ochrannej známky Spoločenstva č. 2 340 289),
            
         
               —
            
            
               zmeniť sporné rozhodnutie uvedené v č. 1, aby bolo možné zapísať spornú ochrannú známku Spoločenstva pre nasledujúce tovary a služby:
               
                           —
                        
                        
                           Trieda 9 – počítače a prístroje na spracovanie údajov; pamäte pre zariadenia na spracovanie údajov; všetky druhy čitateľných nosičov údajov, ktoré obsahujú informácie a zvukové a obrazové nosiče záznamu, najmä diskety, CD-ROM, DVD, čipové karty, magnetické karty, video kazety, kompaktné disky a video disky; súbory informácií zaznamenané na nosičoch údajov,
                        
                     
                           —
                        
                        
                           Trieda 16 – tlačoviny, tlačený materiál, periodiká, noviny, knihy, nálepky, kalendáre, kancelárske potreby (okrem nábytku), vzdelávacie a učebné potreby (okrem prístrojov) zahrnuté v triede 16,
                        
                     
                           —
                        
                        
                           Trieda 41 – zábava, okrem iného rozhlasová zábava; usporadúvanie zábavných programov, programov na živo, kultúrnych a športových udalostí zaradených do triedy 41,
                        
                     
         
               —
            
            
               zaviazať žalovaného na náhradu trov námietkového konania vrátane tejto žaloby.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: žalobca.
   
      Prihlasovaná ochranná známka: slovná ochranná známka „FOCUS Radio“ pre tovary a služby v triedach 9, 16, 35, 38, 41 a 42 – prihláška č. 2 340 289.
   
      Majiteľ ochrannej známky alebo označenia, ktoré je základom námietky: Editorial Planeta, SA.
   
      Ochranná známka alebo označenie, ktoré je základom námietky:„FOCUS MILENIUM“, „PLANETA FOCUS“ a „PLANETA FOCUS 99“ pre tovary a služby v triedach 9, 16 a 41.
   
      Rozhodnutie námietkového oddelenia: námietka čiastočne prijatá.
   
      Rozhodnutie odvolacieho senátu: čiastočné zrušenie rozhodnutia námietkového oddelenia a čiastočné zamietnutie prihlášky ochrannej známky Spoločenstva.
   
      Dôvody žaloby: porušenie článku 8 ods. 1 písm. b) nariadenia Rady č. 40/94, keďže medzi kolidujúcimi ochrannými známkami nie je podobnosť a teda ani pravdepodobnosť zámeny.